జెస్సికా సింప్సన్
సింప్సన్ అబిలీన్, టెక్సాస్‌‌లో జన్మించింది. ఆమె తల్లిదండ్రులు టీనా మరియు జో ట్రూట్ సింప్సన్‌. ఆమె తండ్రి ఒక మంత్రి మరియు మనస్తత్వ నిపుణుడు. ఆమె చిన్న వయసులో ఉండగానే స్థానిక బాప్టిస్టు చర్చిలో పాడటం ప్రారంభించింది. పన్నెండేళ్ల ప్రాయంలో,"ది మైకీ మౌస్ క్లబ్‌" ఆడిషన్ (నటీనటుల ఎంపిక ప్రక్రియ)కు సింప్సన్ ఎంపికకాలేకపోయింది. J.J. పియర్స్ హైస్కూల్‌లో చదువుతున్నప్పుడు ఆమె ప్రొక్లెయిమ్ రికార్డ్స్ సంస్థతో ఒప్పందం కుదుర్చుకుంది. అది ఒక చిన్న గోస్పెల్ మ్యూజిక్ రికార్డ్ లేబుల్. తన సొంత పేరు "జెస్సికా"తోనే ఆమె ఒక ఆల్బమ్‌ను రికార్డు చేసింది. అయితే ప్రొక్లెయిమ్ సంస్థ దివాలా తీయడంతో ఆల్బమ్ అధికారికంగా విడుదలకు నోచుకోలేదు. కానీ, ఆమె అవ్వ మాత్రం ఆమెకు కొంత సొమ్మును అందించింది. ఆ సాయం ఆమెను కొంత వరకు ప్రోత్సహించింది. కిర్క్ ఫ్రాంక్లిన్, సిసి వినాన్స్ మరియు గాడ్స్ ప్రాపర్టీలతో కలిసి ఆమె పలు సంగీత కచేరీల్లో పాల్గొంది. పదహారేళ్ల వయసులో సింప్సన్ హైస్కూల్‌ను విడిచిపెట్టింది (తర్వాత ఆమె GEDని అందుకుంది). కొలంబియా రికార్డ్స్ అధికారి టామీ మొట్టోలా "జెస్సికా" గురించి విన్న తర్వాత ఆ లేబుల్ తరపున ఆల్బమ్‌లు చేయడానికి ఆమె ఒక ఒప్పందం కుదుర్చుకుంది.
జ్యాక్ నికల్సన్
అయనకు మిషెల్ ఫిలిప్స్, బెబ్ బ్యుల్, లారా ఫ్లిన్ బాయిల్ వంటి అనేక నటీమణులు, మాడల్ లతో ప్రేమ సంబంధం ఉందని చెప్పుకోబడుతుంది. నికల్సన్ కు అత్యధిక కాలమైన 16 సంవత్సరాలుగా, 1973 నుండి 1989 వరకు, జాన్ హాస్టన్ అనే చిత్ర దర్శకుడు కూతురైన అన్జేలికా హాస్టన్ అనే నటితో సంబంధం ఉండేది. అయితే, రెబెక్కా బ్రౌస్సార్డ్ ఆయన వల్ల గర్భవతి అయిందని మీడియాలో రావడంతో, ఈ సంభంధం ముగిసింది. నికల్సన్, బ్రౌస్సార్డ్ కు లోరైన్ నికల్సన్ (1990లో జననం), రేమాండ్ నికల్సన్ (1992లో జననం) అనే ఇద్దరు పిల్లలు ఉన్నారు. జేనిఫర్ నికల్సన్ (సాంద్ర నైట్ కు 1963లో జననం), హాని హాల్మాన్ (విన్నీ హాల్మాన్ కు 1981లో జననం) జాక్ యొక్క ఇతర పిల్లలు. సూసన్ అన్స్పాక్ అనే నటి తన కొడుకు కాలేబ్ గొడ్దార్డ్ (1970లో జననం) నికల్సన్ కే పుట్టాడు అని ఆరోపించింది కాని జాక్ ఈ విషయాన్ని బహిరంగంగా ఎప్పుడు ఆమోదించలేదు.